[{"text_idx": "#000009", "text": "Mae\u2019r Canghellor wedi dweud y byddai\u2019r gyllideb gymorth yn dychwelyd i 0.7% o\u2019r Incwm Gwladol Gros (GNI), os bydd y Swyddfa Cyfrifoldeb Cyllidebol (OBR) yn rhagweld: i) y bydd y diffyg cyfredol (benthyca ar gyfer gwariant o ddydd i ddydd) yn gostwng islaw sero, a, ii) y bydd dyled fel cyfran o GDP yn gostwng. Byddai\u2019r amodau ond wedi cael eu bodloni unwaith yn yr 20 mlynedd diwethaf. Mae\u2019r lefel ormesol o uchel a osodwyd gan Ganghellor y Trysorlys, Rishi Sunak AS, yn golygu bod hwn yn doriad amhenodol i\u2019n cyllideb undod byd-eang."}, {"text_idx": "#000010", "text": "Ar o\u0302l canrifoedd o elwa ar gael cyfoeth trwy wladychu, o ddatblygu drud ar garbon ac sydd yn dinistrio natur, mae\u2019n ddyletswydd ar wledydd incwm uchel fel ein gwlad ni i ysgwyddo ein cyfrifoldeb, er mwyn ein bod i gyd yn gallu cyflawni dyfodol cynaliadwy a chyfiawn."}, {"text_idx": "#000011", "text": "Mae gan Gymru draddodiad o undod byd-eang y dylai ymfalchi\u0308o ynddo. Mae\u2019r elusen flaenllaw yng Nghymru, Interburns, yn un enghraifft o\u2019r gwaith sydd yn achub bywydau y mae cyllideb gymorth y DU yn ei chefnogi, sydd, trwy ei gwaith gyda phartneriaid, wedi dangos gwelliannau gwirioneddol a mesuradwy ar draws yr holl wasanaethau llosgiadau a gynhelir mewn gwledydd incwm isel a chanolig."}, {"text_idx": "#000012", "text": "Mae Cymru a\u2019r DU yn falch o\u2019r gwaith sydd yn achub bywydau y defnyddir yr arian hwn i\u2019w wneud. Yn 2015, deddfodd Llywodraeth Glymbleidiol y DU bryd hynny ar yr ymrwymiad i ddyrannu 0.7% o GNI i gymorth datblygu dramor."}, {"text_idx": "#000013", "text": "\u201cByddwn yn falch o gynnal ein hymrwymiad i wario 0.7 y cant o GNI ar ddatblygu, a gwneud mwy i helpu gwledydd sydd yn derbyn cymorth i fod yn hunangynhaliol\u201d \u2013 dyma\u2019r hyn a addawodd llywodraeth y DU i\u2019r bobl 19 mis yn unig yn o\u0302l. Heddiw, mae\u2019r addewid balch hwnnw wedi cael ei dorri."}, {"text_idx": "#000014", "text": "Eleni, yng nghanol pandemig byd-eang ac argyfwng hinsawdd, mae Llywodraeth y DU yn cynnal uwchgynadleddau\u2019r G7 a COP26. Dylent fod wedi achub ar y cyfle hwn i ddangos arweinyddiaeth fyd-eang trwy gamu ymlaen ac ymrwymo i gymorth datblygu dramor, gan sicrhau bod pobl dlotaf y byd a chenedlaethau\u2019r dyfodol yn gallu cyflawni."}, {"text_idx": "#000016", "text": "\u201cMae\u2019r rheolau amhosibl a osodwyd gan y Canghellor yn golygu bod y toriad hwn i Gymorth Datblygu Dramor hanfodol yn ei hanfod yn amhenodol ac yn barhaol. Mae\u2019n dirymu \u2018Prydain Fyd-eang\u2019 ac mae\u2019n gyfeiliornus yn foesol."}, {"text_idx": "#000017", "text": "\u201cBydd yr effaith tymor byr ar fywydau yn ddinistriol. Ychydig fisoedd yn o\u0302l, fe wnaethom ofyn am fap ffordd clir yn o\u0302l i\u2019n hymrwymiad o 0.7%. Nid map ffordd yw hwn, ond cam gwag. Penderfyniad sydd eisoes wedi ei wneud sydd yn troi \u2018Prydain Fyd-eang\u2019 yn \u2018Brydain Fach\u2019."}, {"text_idx": "#000018", "text": "\u201cRydym yn galw ar Lywodraeth y DU i wrthdroi\u2019r toriad hwn ar unwaith.\u201d"}, {"text_idx": "#000021", "text": "Grw\u0302p Asiantaethau Tramor ar Twitter:"}, {"text_idx": "#000022", "text": "Anabledd yng Nghymru ac Affrica"}, {"text_idx": "#000027", "text": "Gwahoddiad i dendro ar gyfer cyflenwi gwasanaethau cyfieithu i\u2019r Gymraeg"}]